  Виталий Пронин Тросэз пиос военной службазэс ортчыны дась.Ужрадэ вуизы шаерысьтымы Правительстволэн кивалтӥсезлэн воштӥсез Андрей Кузнецов, военной комиссар Александр Комлев, Удмуртилэн но Ижлэн митрополитэз Викторин, солдат анайёслэн комитетсылэн кивалтӥсез Татьяна Кулакова. Котькудзы призывникъёслы шуныт кылъёссэс кисьтӥзы.- Тӥляд туннэ выль улонды кутске! - вераз Андрей Кузнецов. - Со дышетоз тӥледды шаермес но кунмес рос-прос утьыны. Армия пыр потыса, улон шоры учконды чылкак воштӥськоз. Кылдозы выль эшъёсты. Озьы сурон сапег нуллон вакытты весяклы сюлэмады кылёз.Солдатъёс соку ик урам трос гудыртэм кадь черектӥзы: ура, ура, ура! Выль дӥсен пӧрмытскем котькуд призывниклэн тусыз йӧн-йќн. Ваньзы валало:  соослы бадӟым уж оскемын.- Туннэ дуннеын югдур секыт, - пиослы вазиськиз Александр Комлев. - Соин ик тӥ азьын ужпумъёс уно: нырысь ик - дышетсконо, собере - мугордэс, лулсэрдэс юнматоно но вордӥськем палъёсады тазаен берытсконо.Туэ армие кошкоз шаерысьтымы 1 сюрс 400 пала пияш. Пӧлысьтызы тросэз шедёзы Владивосток но Хабаровск городъёсы - военно-морской флотэ.- Становись! Равняйсь! Смирно! Равнение направо! Шагом марш! - командир боз-боз куаразэ поттэ. «Вольно!» шуиз гинэ, пиос соку ик дыртӥзы анай-атайёссы, туганъёссы котыре.Ижысь Николай Барсов Сергей пизэ армие капчи сюлэмын келя. Тодэ угось, мар со сыӵе - органъёсын 17 ар тырше ни.- Пие но сурон сапег дӥсянлэсь ӧз кышка, - шуэ атай. - Угось кадет классын дышетскемын. Тодэ, кызьы пӧртэм учыръёсын астэ возёно. Армиын мед дышоз анай-атайтэк улыны.Армия бере Сергей тылпу кысӥсь луыса ужаны медэ. Кузпалъясько, пе, Настяен кема эшъяськиськомы ини.Люкаськемъёслэсь мылкыдзэс ӝутон вылысь келяськонын шудӥз оркестр. Анай-атайёслэсь сюлэмзэс буйгатон понна Викторин митрополит котькуд призывниклы кузьмаз Ӟуч музъемез утисьлы сӥзем молитваен кисые тэрымон гинэ оброс.Ольга Корепанова Necgernp Теги: призыв  